Diari Oficial de la Generalitat Valenciana


Sumari del DOGV 5688, del 25-01-2008 (2008/100)

Assumpte civil 1.117/2005. Notificació de la sentència a Roveda Velázquez, SL i altres.
---------------------------------------------------------------------------------------

### Dades del document

Número de DOGV
:   5688

Data del DOGV
:   25-01-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/100


Data del document
:   17-07-2007

Organisme emissor
:   Jutjat de Primera Instància Número 1 de València

Tipus de document
:   Edicte

Descriptors 

:   * sistema judicial

Assumpte civil 1.117/2005. Notificació de la sentència a Roveda Velázquez, SL i altres. [2008/100]  
Procediment: assumpte civil 1117/2005  
Part demandant: Juan Català Molla  
Part demandada: José Fernández González, Sara Santiago Torres i Roveda Velázquez, SL  
En el judici referenciat, s'ha dictat la resolució que té l'encapçalament i la dispositiva que són els següents:  
«Sentència número 269  
València, 6 de març de 2007   
Juan Carlos Mompó Castañeda, magistrat jutge titular del Jutjat de Primera Instància número 1 de València, ha vist estes actuacions de judici ordinari número 1.117/2005, seguides a instància de Juan Catalá Molla que ha estat representat per la procuradora dels tribunals María Ángeles Gómez Escrihuela i assistit jurídicament pel lletrat Enrique García García contra Sara Santiago Torres, contra l'herència jacent de José Fernández González i contra la mercantil Roveda Velázquez, SL, tots ells en rebel·lia processal.  
Dispositiva  
Que amb l'estimació de la demanda formulada a instància de Juan Catalá Molla que ha estat representat per la procuradora dels tribunals María Ángeles Gómez Escrihuela contra Sara Santiago Torres, contra l'herència jacent de José Fernández González i contra la mercantil Roveda Velázquez, SL, tots ells en rebel·lia processal declare:  
1. La inexistència d'un dret real de servitud que obligue el demandant a suportar la pertorbació il·legítima consistent en l'obertura de finestres o buits sobre la seua propietat des de la finca propietat dels demandats en qualitat de promotors i amos de l'obra que foren el finat José Fernández González i Sara Santiago Torres i en conseqüència l'obligació solidària dels demandats de suprimir els buits i finestres oberts sobre la finca del demandant;  
2. Que les obres realitzades pels demandats José Fernández González i Sara Santiago Torres infringixen la servitud de mitgeria que han de reposar a costa seua, este mur, i retirar els elements que contravinguen a esta amb l'advertència que per al cas de no complir-se en el termini que es determine, les obligacions anteriors, el demandant està legitimat per a executar estes obres a costa dels demandats (ex arts. 706 i 2096 TG) si bé això correspon a fase d'execució de sentència.  
3º. L'obligació solidària de tots els demandats d'indemnitzar el demandant pels danys ocasionats quantificats en 11.808,21 €.  
I es condemna els demandats:  
1. A sotmetre's per estes declaracions.  
2. A que en el termini determinat, a fixar en execució de sentència en cas que no l'hagen voluntàriament, executen les obres de reposició de la legalitat a que està obligat, en virtut de les anteriors declaracions; i  
3. A pagar solidàriament Sara Santiago Torres, l'herència jacent de José Fernández González i la mercantil Roveda Velázquez, SL la quantitat d'onze mil huit-cents huit euros amb vint-i-un cèntims (11.808,21 €) en concepte d'indemnització pels danys ocasionats al demandant així com al pagament íntegre de les costes causades.  
Contra esta resolució es pot interposar recurs d'apel·lació el coneixement del qual correspondrà a l'Audiència Provincial, i s'haurà de preparar davant este Jutjat en el termini de cinc dies següents de la notificació i s'haurà de citar la resolució apel·lada i a manifestar la voluntat de recórrer amb expressió dels pronunciaments que impugna de conformitat amb el vigent article 457 de la Llei d'Enjudiciament Civil 1/2000, de 7 de gener.  
Així, esta és la meua sentència que pronuncie, mane i firme».  
En atenció al desconeixement de l'actual domicili o residència de la part codemandada Mercantil Roveda y Velázquez, SL, per provisió de 17 de juliol de 2007, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat i la publicació en el Diari Oficial de la Comunitat Valenciana per a dur a efecte la diligència de notificació de la sentència de 6 de març de 2007 a esta codemandada.  
València, 17 de juliol de 2007.- La secretària judicial: Milagros Burillo Orrico.